जिले में एक अप्रैल से खोली जाएंगी 20 खेल नर्सरी
कर्ण स्टेडियम को मिला साइकिलिंग कोच
खिलाड़ियों को हर खेल सुविधाएं मिलेंगी
20 स्कूल मानक पर खरे उतरे
प्रदेशसरकार की नई खेल नीति के तहत जिले में एक अप्रैल से खेल नर्सरियां चालू हो जाएंगी। खेल विभाग ने खेल नर्सरियों के लिए शिक्षण संस्थानों का चयन कर लिया है। प्रतिभावान खिलाड़ियों को आगे बढ़ाने के लिए प्रदेश सरकार ने प्रत्येक जिले में 20 खेल नर्सरियों की घोषणा की थी। इनमें से 10 लड़कों और 10 लड़कियों की खेल नर्सरियां होंगी। इन खेल नर्सरियों में खिलाड़ियों को 10 तरह के खेलों के लिए बेहतर प्रशिक्षण दिया जाएगा। खेल नर्सरियों में दाखिला पाने वाले खिलाड़ियों और खेल प्रशिक्षकों का पूरा खर्च खेल विभाग द्वारा वहन किया जाएगा।
कर्ण स्टेडियम को एक और कोच मिल गया है। अगले दो से तीन दिनों में साइकिलिंग कोच आेंकार सिंह स्टेडियम में ड्यूटी जॉइन कर लेंगे। हालांकि कर्ण स्टेडियम सहित पूरे हरियाणा में किसी भी स्टेडियम में साइकिलिंग ट्रैक ही नहीं बना है, लेकिन यह कोच रोड पर ही खिलाड़ियों को साइकिलिंग की ट्रेनिंग देंगे। डीएसओ सत्यदेव मलिक ने बताया कि अगले दो से तीन दिनों में ही साइकिलिंग कोच ड्यूटी जॉइन कर लेंगे।
^प्रदेश में खेल नर्सरियां एक अप्रैल से चालू हो जाएंगी। जल्द ही खेल नर्सरियों के नामों और स्थानों की घोषणा की जाएगी। नर्सरियों में खिलाड़ियों को हर प्रकार की खेल सुविधाएं मुहैया कराई जाएंगी। -जगदीपसिंह, निदेशक, खेल विभाग करनाल।
खेल विभाग की ओर से गठित सात सदस्यीय टीम ने नवंबर महीने में 38 स्कूलों को काउंसलिंग के लिए बुलाया था, लेकिन इनमें 20 स्कूलों ने ही काउंसलिंग में हिस्सा लिया था। इनमें से मानकों पर खरा उतरने वाले 20 स्कूलों स्कूलों में खेल नर्सरियां स्थापित की जाएंगी।
खेलों को मिलेगा बढ़ावा
000000
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk